CELEX: 62014TB0038
Language: et
Date: 2015-10-05 00:00:00
Title: Kohtuasi T-38/14: Üldkohtu 5. oktoobri 2015. aasta määrus – Kafetzakis jt versus parlament jt (Tegevusetuse tuvastamise ja kahju hüvitamise hagi — Kreeka valitsemissektori võla restruktureerimine — Erasektori kaasamine — Kahju, mis seisneb töösuhte lõpetamise hüvitisena antud võlakirjade väärtuse vähenemises — Eurotsooni riigijuhtide või valitsuse liikmete ja liidu institutsioonide avaldused — Ebaselgus, kas esineb põhjuslik seos väidetava kahjuga — Vastuvõetamatus)

23.11.2015   
            
            
               ET
            
            
               Euroopa Liidu Teataja
            
            
               C 389/56
            
         Üldkohtu 5. oktoobri 2015. aasta määrus – Kafetzakis jt versus parlament jt
   (Kohtuasi T-38/14) (1)
   
   ((Tegevusetuse tuvastamise ja kahju hüvitamise hagi - Kreeka valitsemissektori võla restruktureerimine - Erasektori kaasamine - Kahju, mis seisneb töösuhte lõpetamise hüvitisena antud võlakirjade väärtuse vähenemises - Eurotsooni riigijuhtide või valitsuse liikmete ja liidu institutsioonide avaldused - Ebaselgus, kas esineb põhjuslik seos väidetava kahjuga - Vastuvõetamatus))
   (2015/C 389/63)
   Kohtumenetluse keel: kreeka
   
      Pooled
   
   
      Hagejad: Georgios Kafetzakis (Ateena, Kreeka) ja ülejäänud 102 hagejat, kelle nimed on esitatud kohtumääruse lisas (esindaja: advokaat C. Papadimitriou)
   
      Kostjad: Euroopa Parlament (esindajad: A. Troupiotis ja L. Visaggio), Euroopa Ülemkogu, Eurorühm, Euroopa Liidu Nõukogu (esindajad: A. de Gregorio Merino, M. Balta ja E. Dumitriu-Segnana), Euroopa Komisjon (esindajad: M. Konstantinidis, J.-P. Keppenne ja B. Smulders) ja Euroopa Keskpank (EKP) (esindajad: P. Papapaschalis ja P. Senkovic)
   
      Ese
   
   Esiteks nõue, milles palutakse tuvastada, et kostjad on õigusvastaselt jätnud võtmata vajalikud seadusandlikud meetmed selleks, et hagejate – kes on Olympiaki Aeroporia töötajad, kellega on lõpetatud tööleping tööandaja algatusel – võlakirju ei mõjutaks P.S.I.-kava (erasektori osalemine võla rahastamises programmis), millega vähendatakse Kreeka riigi võla väärtust, ning teiseks nõue, milles palutakse hüvitada kahju, mis tekitati hagejatele väidetavalt selle õigusvastase tegevusetuse tõttu.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Mõista kohtukulud välja Georgios Kafetzakiselt ja ülejäänud 120 hagejalt, kelle nimed on esitatud käesoleva kohtumääruse lisas.
            
         
      (1)  ELT C 292, 1.9.2014.